અમદાવાદ: જીએસટીમાં સોનાની જ્વેલરી પર ત્રણ ટકા ટેક્સ લાદવામાં આવ્યો છે, જેના પગલે સોનાની જ્વેલરીના ભાવમાં રૂ. ૪૦૦થી ૬૦૦નો ઉછાળો નોંધાયો છે. આજે શરૂઆતે ૧૦ ગ્રામ શુદ્ધ સોનાનો ભાવ રૂ. ૨૯,૯૦૦થી ૨૯,૯૫૦ની સપાટીએ ખૂલ્યો હતો. જ્વેલરી બજારના જાણકારોના જણાવ્યા પ્રમાણે સોનાની જ્વેલરી પર એક ટકા ટેક્સ હતો, પરંતુ જીએસટી ત્રણ ટકા લાદ્યો છે. આમ, સોનાની જ્વેલરી પર બે ટકા વધુ ટેક્સનું ભારણ આવ્યું છે, જેના કારણે આજથી સોનાની જ્વેલરીની ખરીદી મોંઘી થઇ છે.